*Kivonat a Jászberény Városi Önkormányzat Képviselő-testületének 2020. március 18-án megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***101/2020. (III. 18) határozata***

***A Jászberény-Jászjákóhalma Szennyvízközmű Önkormányzati Társulás módosításokkal***

***egységes szerkezetbe foglalt társulási megállapodásának jóváhagyásáról***

1. A Jászberény Városi Önkormányzat Képviselő-testülete (továbbiakban: Képviselőtestület) a Jászberény-Jászjákóhalma Szennyvízközmű Önkormányzati Társulás módosításokkal egységes szerkezetbe foglalt – jelen határozat mellékletét képező – társulási megállapodását (a továbbiakban: Megállapodás) jóváhagyja.
2. A Képviselő-testület felhatalmazza Budai Lóránt polgármestert az 1. pontban foglalt Megállapodás Jászberény Városi Önkormányzat képviseletében történő aláírására.
3. A Képviselő-testület jelen határozat elfogadásával egyidejűleg a Jászberény-Jászjákóhalma Szennyvízközmű Önkormányzati Társulás Társulási módosításokkal egységes szerkezetbe foglalt társulási megállapodásának jóváhagyásáról szóló 121/2017. (III. 8.) határozatot hatályon kívül helyezi.
4. A Képviselő-testület felkéri a Városüzemeltetési Iroda megbízott vezetőjét jelen határozat és az egységes szerkezetbe foglalt társulási megállapodás Magyar Államkincstár részére történő megküldésére.

**Határidő:** 2020. március 25. (a megállapodás aláírása vonatkozásában)

2020. március 31. (a 4. pont tekintetében)

**Felelős:** Budai Lóránt polgármester (a 2. pont tekintetében)

Simkó Ilona, a PH Városüzemeltetési Iroda megbízott vezetője (a 4. pont tekintetében)

***Erről é r t e s ü l:***

1. Jász-Nagykun-Szolnok Megyei Kormányhivatal –Szolnok,

2. Jászberény-Jászjákóhalma Szennyvízközmű Önkormányzati Társulás –Jászberény,

3. Jászjákóhalma Községi Önkormányzat – Jászjákóhalma,

4. PH Városüzemeltetési Iroda – helyben

5. Képviselő-testület valamennyi tagja,

6. Irattár.

|  |  |  |
| --- | --- | --- |
| ***Budai Lóránt sk.*** |  | ***Baloghné dr. Seres Krisztina sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2020. március 19.*

*(Dr. Bessenyei Lilla)*

*irodavezető*

**Jászberény - Jászjákóhalma szennyvízelvezetési és tisztítási projekt című beruházás megvalósítására létrehozott**

**Jászberény - Jászjákóhalma Szennyvízközmű Önkormányzati Társulás**

**Társulási Megállapodása**

**Módosításokkal egységes szerkezetbe foglalva**

**PREAMBULUM**

Az alapító települési önkormányzatok képviselő-testületei Magyarország Alaptörvénye 32. cikk (1) k.) pontjában, Magyarország helyi önkormányzatairól szóló 2011.évi CLXXXIX. törvény (Mötv.) 87-95. §-ai alapján a térség közműves szennyvízelvezetési és –tisztítási feladatainak korszerű, hatékonyabb és célszerűbb megoldása érdekében, a 2007-2013 programozási időszakban az Európai Regionális Fejlesztési Alapból, az Európai Szociális Alapból és a Kohéziós Alapból származó támogatások felhasználásának rendjéről szóló 4/2011. (I. 28.) Korm. rendelet 23. § -ában előírtakra figyelemmel:

***Jászberény Városi Önkormányzat***

Székhely: 5100 Jászberény, Lehel vezér tér 18.

Képviseli: Budai Lóránt polgármester

Lakosságszám: 27087 fő

és

***Jászjákóhalma Községi Önkormányzat***

Székhely: 5121 Jászjákóhalma, Fő út 27.

Képviseli: Terjéki Tünde polgármester

Lakosságszám: 3007 fő

mint alapító tagok (a továbbiakban: Tagok)

***Jászberény - Jászjákóhalma Szennyvízközmű Önkormányzati Társulás***

névenönálló jogi személyiséggel rendelkező önkormányzati társulást (a továbbiakban: Társulás) hoznak létre és biztosítják annak működési feltételeit.

Ezen társulási megállapodás megkötésénél a Tagok, elsősorban az Európai Unió szervei által elfogadott vonatkozó közösségi jogszabályokat, a KEOP projekt megvalósításával összefüggő hazai jogszabályokat, a pályázati felhívást és útmutatót, továbbá az Mötv, az államháztartásról szóló 2011. évi CXCV. törvény (Áht.), a számvitelről szóló 2000. évi C. törvény (Számv.tv.) a vízgazdálkodásról szóló 1995. évi LVII. törvény (Vgtv.) - és az ezen törvények végrehajtásával kapcsolatos egyéb jogszabályok, illetve a Ptk. rendelkezéseit veszik figyelembe.

A Társulás tagjai rögzítik, hogy a jogi személyiséggel rendelkező önkormányzati társulásukat szabad elhatározásukból, egyenjogúságuk tiszteletben tartásával, a kölcsönös előnyök és az arányos teherviselés alapján hozzák létre, a tagok települési önkormányzati feladatainak hatékonyabb, célszerűbb megoldására.

Tagok előtt ismert, hogy az Új Magyarország Fejlesztési Terv Környezet és Energia Operatív Program (a továbbiakban KEOP) alapján lehetőségük nyílott a Nemzeti Települési Szennyvízelvezetési és Tisztítási Megvalósítási Program keretében vissza nem térítendő beruházási támogatás igénybevételére. Tagok elsődlegesen közös önkormányzati részvétellel a KEOP-1.2.0/B kódszámú egyfordulós pályázaton történő sikeres részvételüket tűzték ki célul.

**I. A TÁRSULÁS NEVE, SZÉKHELYE, MŰKÖDÉSI TERÜLETE**

**1.1 A Társulás neve**: Jászberény - Jászjákóhalma Szennyvízközmű Önkormányzati Társulás

**1.2 A Társulás székhelye:** 5100 Jászberény, Lehel vezér tér 18.

**1.3 A Társulás működési területe:** a társult települések (Jászberény és Jászjákóhalma) közigazgatási területe

**1.4 A Társulás alapítóinak neve, székhelye:**

Jászberény Városi Önkormányzat (5100 Jászberény, Lehel vezér tér 18.)

Jászjákóhalma Községi Önkormányzat (5121 Jászjákóhalma, Fő út 27.)

**1.5 A Társulás célja, feladata:**

A „Jászberény szennyvízcsatorna-hálózat bővítése és szennyvíztisztító telep bővítése, rekonstrukciója, valamint Jászjákóhalma település szennyvízcsatorna-hálózat építése” beruházás megvalósítása.

**1.6. A Társulás létrehozásáról rendelkező önkormányzati határozat kelte, száma:**

Jászberény Városi Önkormányzat 273/2010. (IX. 15.) sz. önkormányzati határozat

Jászjákóhalma Községi Önkormányzat 62 /2010. (VIII. 16.) sz. önkormányzati határozat

**II. A TÁRSULÁS IDŐTARTAMA**

**2.** A Társulás határozott időre, a projekt beruházási szakaszának teljes befejezéséig, azaz a KEOP projekt megvalósításához folyósított támogatásnak, az Európai Bizottság által jóváhagyott, teljes körű elszámolásáig tartó időszakra jött létre, melybe beletartozik a közművagyon tulajdonosi jogainak rendezése, a létesítmény üzembe helyezése és a fenntartási időszakra vonatkozó előírások betartása.

**III. A TÁRSULÁS JOGÁLLÁSA**

**3.1. A Társulás törzskönyvi jogi személy.**

**3.2.** Az alapítói jogok a Társulás tagjait illetik meg.

**3.3.** A Társulás működése során a költségvetési szervek működésére és gazdálkodására vonatkozó szabályokat kell alkalmazni.

**3.4.** A Társulás gazdálkodási, pénzügyi és számviteli feladatait Jászberény Városi ÖnkormányzatPolgármesteri Hivatala (cím: 5100 Jászberény, Lehel vezér tér 18.) látja el.

**3.5.** A Társulás a projekt végrehajtása során, a társult önkormányzatok, mint a KEOP projekt közös kedvezményezettjeinek (16/2006. (XII. 28.) MeHVM-PM rendelet 11.§ (2) bek. e) pont alapján, a projekt lebonyolításáért felelős projektgazdaként jár el.

**3.6** A Társulás a törzskönyvi nyilvántartásba való bejegyzésével, a bejegyzés napjával jön létre*.*

**IV. A TÁRSULÁSRA ÁTRUHÁZOTT ÖNKORMÁNYZATI FELADAT- ÉS HATÁSKÖRÖK**

**4.1** A Társulás tagjai a Társulásra ruházzák a Társulás célját képező projekt megvalósításával kapcsolatos feladat- és hatásköröket.

A Társulás által megvalósítandó beruházás:

Jászberény szennyvízcsatorna-hálózat bővítése és szennyvíztisztító telep bővítése, rekonstrukciója, valamint Jászjákóhalma település szennyvízcsatorna-hálózat építése.

A projekt részletes leírását a jelen Társulási Megállapodás 3. sz. melléklete tartalmazza.

**4.2** A Társulás feladatai:

A beruházás előkészítési és működési feladatai:

4.2.1. A Társulás működéséhez szükséges személyi, munkaszervezeti, pénzügyi, jogi, technikai és adminisztrációs feltételek megteremtése.

4.2.2. A még hiányzó tervezési, engedélyezési feladatok elvégzése

4.2.3. EU források iránti támogatási pályázat elkészítése és benyújtása

4.2.4. A beruházási források saját erő részéhez szükséges eljárások lefolytatása:

- Az érintett ingatlantulajdonosok hozzájárulása érdekében víziközmű társulat illetve településenkénti társulatok szervezése

- Beruházási hitel felvétele, kötvénykibocsátás, üzemeltetői forrás bevonása koncesszió vagy egyéb pénzügyi konstrukció útján (a beruházás megvalósításához szükséges pénzügyi alapok megteremtése, a KEOP pályázaton való részvétel, önkormányzati felelősségvállalás mellett

4.2.5. Kivitelező kiválasztása iránt közbeszerzési eljárás lefolytatása, kivitelezési szerződés megkötése

4.2.6. A kivitelezésben közreműködő egyéb szervezetek kiválasztása, a szükséges szerződések megkötése (mérnöki feladatra, műszaki ellenőrzésre, pénzügyi lebonyolítóra, számviteli feladatra, stb.)

4.2.7. A Társulás működésének biztosítása, a megállapodás szerinti költségfelosztás elfogadása a települések között

4.2.8. A Társulás működtetésének szervezeti és gazdasági feltételeinek kidolgozása, díjpolitikai elvek kialakítása

4.2.9. Lakossági fórumok szervezése, közösségi tájékoztatás, civilszervezetek bevonása, valamint monitoring tevékenység a projekt megvalósítása során

A beruházás kivitelezésével kapcsolatos feladatok:

4.2.10. A beruházás megvalósítása, ideértve a kivitelezés folyamatos figyelemmel kísérése, a társult önkormányzatok rendszeres tájékoztatása

4.2.11. Az igazolt teljesítések alapján a kivitelezői számlák kiegyenlítése a kapcsolódó pénzügyi elszámolásokkal

4.2.12. A beruházói oldalon felmerülő esetleges problémák, akadályok értékelése, az elhárításuk érdekében szükséges intézkedések megtétele

4.2.13. A kivitelező készre jelentése alapján próbaüzemek, műszaki átadás-átvétel lebonyolítása, üzemeltetés biztosítása

A beruházás műszaki befejezése utáni feladatok:

4.2.14. Részvétel az EU támogatás felhasználási ellenőrzési eljárásában, támogatási szerződés szerint

4.2.15. A beruházással létrejövő közművagyon vagyonjogi rendezése:

- A társult önkormányzatok külön tulajdonába kerülő vagyonhányad átadása, egyes önkormányzatok közös tulajdonába kerülő vagyonhányad tulajdoni hányad szerinti átadása

- A vagyonjogi rendezésnek megfelelő számviteli aktiválás

- Üzemeltetési szerződések megkötése, üzemeltetésre történő fizikai átadás-átvétel.

4.2.16. A beruházással kapcsolatos végleges és teljes körű pénzügyi elszámolás,

az EU támogatási szerződéseknek megfelelően

4.2.17. Az 5 éves beruházás fenntartási kötelezvény szerinti helytállás

**4.3 A Társulás tevékenysége**

A Társulás alaptevékenysége: TEÁOR 08 szerint

4221 Folyadék szállítására szolgáló közmű építése

Szakágazat száma, megnevezése: 422100 Folyadék szállítására szolgáló közmű építése

Szakfeladat száma, megnevezése:

Kormányzati funkciókód: 052020 Szennyvíz gyűjtése, tisztítása, elhelyezése

052080 Szennyvízcsatorna építése, fenntartása, üzemeltetése

**V. A TÁRSULÁS GAZDÁLKODÁSA, VAGYONA**

A Társulás pénzeszközeit a pénzügyi-, számviteli feladatokat ellátó költségvetési szerv által kezelt bankszámlán, elkülönítetten, önálló alszámlán vezeti. A számla feletti rendelkezési jogosultság az elnököt illeti meg, a helyettesítés rendszerét, az ellenjegyzésre jogosultak körét a Jászberényi Polgármesteri Hivatallal kötött Megállapodás keretében határozzák meg. A Társulás pénzügyi-, számviteli-, gazdálkodási feladatait a Tagok által külön íven elfogadott Megállapodásban rögzített feltételek szerint a székhely önkormányzat polgármesteri hivatala látja el.

A Társulás vagyona a tulajdonából és a Társulást megillető vagyoni értékű jogokból áll. A Társulás induló vagyonát a tagok által fizetendő vagyoni hozzájárulás képezi (alapítói vagyon), mely kiegészülhet támogatásokkal, valamint egyéb bevételekkel (természetes, jogi személyek hozzájárulásai).

**5.1. A Társulás gazdálkodása:**

a) A Társulás saját vagyonnal rendelkezik, amelynek szaporulata a Társulást illeti meg.

b) A Társulás jogszabályszerű költségvetési működésének ellenőrzéséről a társulás tagjai 5 tagú Ellenőrző Bizottság útján gondoskodnak. További szakmai ellenőrzésre a Társulási Tanács erre szakosodott ellenőrt, könyvvizsgálót is felkérhet.

c) A Társulás az alaptevékenységén kívül, kisegítő és vállalkozási tevékenységet nem folytat.

**5.2. A Társulás működésének költségvetési forrása (tagdíj):**

A Társulás tagjai a Társulás működésének forrásait saját költségvetésükből – a tagi önkormányzatra eső fajlagos beruházási költség aránya szerint – biztosítják. A tagsági díj a 4. sz. mellékletet képező számítási mód szerint kerül megállapításra. Az éves működési célú támogatási igényről és az egyes Tagokat terhelő befizetési kötelezettségekről a Társulási Tanács az adott költségvetési évet megelőző év december 15. napjáig, határozattal dönt. A Társulási Tanácsban résztvevő önkormányzati tagok első ízben a megalakulást követő 30 napon belül, majd ezt követően évente folyamatosan, minden év március 31. napjáig kötelesek a rájuk eső összeget megfizetni. Amennyiben a Társulás éves működési költsége előreláthatólag meghaladja a rendelkezésre álló összeget, a Társulási Tanács rendkívüliműködési hozzájárulás befizetését határozhatja el, a társult tagi önkormányzatok képviselő-testületeinek jóváhagyása mellett. Tagok a Társulási Tanács által elfogadott rendkívüli működési hozzájárulás összegét a Tanács határozatában foglaltak szerint, de legkésőbb a Társulás elnökének felhívására 30 napon belül a felhívásban megjelölt bankszámlára kötelesek átutalni.

A Társulás működéséhez szükséges induló (alapítói vagyon) összeget és annak Tagok közötti megoszlását a jelen megállapodás 4. számú melléklete tartalmazza.

A Társulás tagjai a fentiek szerinti működési hozzájárulásösszegét (tagdíj) költségvetési rendeleteikben biztosítják.

**5.3. A Tagok által a Társulásba bevitt vagyontárgyak:**

A Tagok a Társulás működésének technikai feltételei biztosítása érdekében, vagyontárgyakat bocsáthatnak a Társulás rendelkezésére.

A Társulás működéséhez a Tagok jelenleg még külön vagyontárgyakat nem biztosítottak. Amennyiben az a későbbiek során szükségessé válik, a Tag által a Társulás rendelkezésére bocsátott vagyont a társult tagi önkormányzat vagyonaként kell nyilvántartani azzal, hogy e vagyon szaporulata a társult helyi önkormányzatok közös vagyona és arra a Polgári Törvénykönyv közös tulajdonra vonatkozó szabályait kell alkalmazni.

**5.4. Támogatások**

A Társulás az Európai Unió Környezet és Energia Operatív Program keretében szennyvízelvezetés és tisztítás KEOP-1.2.0/B kódszámúpályázat alapján elnyert támogatásokat használhatja fel a támogatási szerződésben meghatározott módon és feltételek szerint.

A Tagok tudomásul veszik, hogy a támogatás feltétele az önkormányzati önrész biztosítása.

**5.5. Egyéb bevételek:**

a.) A Társulás a beruházási cél megvalósítása érdekében a támogatások kiegészítéseként a szükséges saját erő fedezésére bankhitelt vehet fel, kötvényt bocsáthat ki – valamennyi önkormányzat kezesség vállalásával –, koncesszió vagy egyéb pénzügyi konstrukció formájában üzemeltetői forrást vonhat be. Erről a szükséges döntést a pénzügyi forrás jellege, illetve a velejáró kötelezettségvállalás szabályai szerint a Társulási Tanács hozza meg, a hatályos Áht. rendelkezései szerint,

b.) a jogi személyek és természetes személyek támogatásai, felajánlásai, hozzájárulásai,

c.) alapítványoktól és pályázati úton szerzett működési és fejlesztési bevételei.

**5.6. A KEOP projekt keretében megvalósuló/beszerzésre kerülő vagyon és annak tulajdonjoga:**

**5.6.1.** A KEOP projekt keretében, Tagok az alábbi létesítmények megvalósítását, és eszközök beszerzését tervezik:

* Csatornahálózat rekonstrukció Jászberény Város területén
* Csatornahálózat kiépítése Jászjákóhalma Község területén
* Szennyvíztisztító telep rekonstrukciója Jászberény Város területén

Tagok vállalják, hogy a projekt megvalósítása érdekében biztosítják a KEOP projekttel érintett ingatlanok tulajdonjogának, használati jogának a projekt céljainak megfelelő rendezettségét.

**5.6.2** A KEOP projekt keretében megvalósuló, beszerzésre kerülő fent felsorolt vagyontárgyak a beruházási szakasz lezárultáig a Társulás Tagjainak közös tulajdonába kerülnek, a KEOP projekthez biztosított saját forrásuk (a beruházási összegnek az adott településre jutó hányada) arányában. Az egyes tagi önkormányzatokat a közös vagyonból megillető eszmei tulajdoni hányad meghatározását a jelen megállapodás 4. számú melléklete tartalmazza.

A Tagok felhatalmazása alapján a Társulás jogosult a közös tulajdonú vagyontömeg hasznosítására, a Társulás működésének időtartama alatt.

**5.6.3** A beruházás elszámolására, a közös tulajdon megszüntetésére a [Ptk.](cdp://1/95900004.TV/) közös tulajdonra vonatkozó szabályait kell alkalmazni. A Társulás ennek megfelelően köteles az adóhatóságnál a tulajdonközösség tényét és Társulás közös képviselői jogállását az általános forgalmi adóról szóló [2007. évi CXXVII. törvény](cdp://1/A0700127.TV/) – a továbbiakban Áfa tv. – 5.§ (2) bekezdése szerint az adóhatóságnak bejelenteni. Tagok a közös tulajdonú beruházás elszámolása során, figyelemmel lesznek a [2006/40. számú adózási kérdésben](cdp://1/A06Z0040.APE/) leírtakra is.

**5.7. A KEOP projekt megvalósításának és működtetésének finanszírozási forrásai:**

**5.7.1. A beruházás finanszírozása**

A beruházás a KEOP támogatási rendszerében a szennyvíz elevezetésre és tisztításra biztosított támogatás igénybevételével valósulhat meg.

A pályázat benyújtásáig tartó előkészítő szakaszban kiválasztásra kerülnek a pályázat benyújtásához szükséges tevékenységeket elvégző szervezetek, elkészülnek a szükséges tervek és a megvalósíthatósági tanulmány, valamint a megvalósítási szakasz projektelemeinek közbeszerzési dokumentációi.

A megvalósítási szakaszban a kiválasztásra kerülő projektmenedzsment és mérnök közreműködésével megtörténik a közművek kiépítése, elvégzésre kerülnek az előírt PR feladatok.

Az el nem számolható költségek finanszírozása a saját forrás terhére történik.

Tagok a beruházás megvalósításához szükséges saját forrást az alábbiak szerint biztosítják:

**5.7.1.1** Önerő

Tagok az önerő összegét: az 5. sz. mellékletben meghatározott összegben és ütemezésben, – külön testületi döntés alapján saját költségvetési rendeleteikben biztosítják.

Tagok kötelezettséget vállalnak arra, hogy a beruházások ütemében saját kötelezettségvállalásuk szerint, az önerő forrását a Társulás rendelkezésére bocsátják. Amennyiben a tag önkormányzatok a Társulási Tanács elnökének írásbeli értesítésében foglalt határidőre az esedékes önerő rendelkezésre bocsátását elmulasztják, a Társulás székhelye szerinti önkormányzat (a továbbiakban: Székhely Önkormányzat) a tag önkormányzat költségvetési elszámolási számlája ellen a fizetési határidő lejártát követő 15 nap elteltével azonnali beszedési megbízás benyújtására jogosult. A tagok kötelezettséget vállalnak arra, hogy felhatalmazó levélben bejelentik a számlavezető pénzintézetüknek a Társulás székhelye szerinti Önkormányzat megnevezését és pénzforgalmi jelzőszámát, mint azonnali beszedési megbízás benyújtására jogosultat. A felhatalmazás bank által aláírt egy példányát a tagok kötelesek a Társulás elnökének átadni a jelen Társulási Megállapodás aláírását követő 15 napon belül.

Tagok tudomásul veszik, amennyiben valamely önkormányzat a jeleni megállapodásban vállalt fizetési kötelezettségeit határidőben és felhívásra nem teljesíti, az esetben a kötelezett késedelembe esnek. A fizetésre kötelezett a késedelembe esés időpontjától kezdve a Ptk. rendelkezései szerinti törvényi kamatot köteles fizetni. A kamatfizetési kötelezettség beáll akkor is, ha a kötelezett késedelmét kimenti.

A társult önkormányzatok jelen megállapodás elfogadásával kötelezettséget vállalnak, hogy a beruházási saját erő biztosítása érdekében a társulás által az önkormányzatok kezességvállalása mellett felvett hiteleket, fizetési kötelezettségeket a beruházás megvalósítása, illetve a társulás megszűnése után is, az őket terhelő arányban jogutódként törleszteni fogják.

**5.7.1.2**Idegen forrás

Idegen forrás igénybevételéről a Társulási Tanács dönt az 5.4. pontban foglaltakkal összhangban.

**VI. ÜZEMELTETÉS**

**6.1.** Tagok kötelezettséget vállalnak a megvalósuló projektnek a pályázatban leírtak és a KEOP projekt pénzügyi költséghaszon-elemzése – továbbiakban CBA - szerinti üzemeltetésére, az alábbiak szerint:

Tagok a jelen megállapodás IV. fejezetében meghatározott keretek között, felhatalmazzák a Társulást arra, hogy a KEOP projekt keretében megvalósuló, a Tagok osztatlan közös tulajdonába kerülő víziközművek egységes működtetése és a kapcsolódó közüzemi közszolgáltatás ellátása érdekében, a Tagok, mint tulajdonközösség képviseletében és nevében, a víziközmű szolgáltatásról szóló 2011. évi CCIX. törvény alapján, megkösse a víziközművek üzemeltetésére irányuló szerződést.

**6.2.** A díjképzés módja az üzemeltetés során: a szennyvízelvezetés és tisztítás díja a víziközmű-szolgáltatásról szóló 2011. évi CCIX. törvényben foglaltak alapján kerül meghatározásra.

**VII. ELŐZETES MEGÁLLAPODÁSOK, KÖVETENDŐ ELVEK, A TÁRSULÁS ÉS TAGJAI FELADATAI, KÖTELEZETTSÉGEI**

Jelen társulási megállapodás aláírásával a tagok, mint önkormányzatok kötelezettséget vállalnak arra, hogy közös környezeti és gazdasági érdekeiknek megfelelően, ezen megállapodás kereti között az alábbiak szerint működnek együtt::

**7.1.** Tagok kötelezettséget vállalnak a jelen megállapodás betartására, különös tekintettel a jelen megállapodás IV-VI. fejezeteiben rögzített , Tagokat terhelő kötelezettségek teljesítésére.

**7.2**. Tagok kötelezettséget vállalnak arra, hogy a projekt megvalósítása érdekében kölcsönösen együttműködnek egymással.

**7.3.** Tagok kötelezettséget vállalnak arra, hogy az érintett térség környezetvédelmi érdekeit, egységes fejlődését szem előtt tartva, a szerződésben foglalt elveket betartják, a továbbiakban annak érvényesülését nem akadályozzák, a rendszer működését aktív tevékenységgel szolgálják, közreműködnek a megvalósításban.

**7.4.** Tagok tudomásul veszik, hogy a társulási megállapodás felmondására csak a jelen megállapodás XII. fejezetében meghatározottak szerint van lehetőség. Tagok elfogadják, hogy esetleges felmondásuk a társulás számára jelentős hátránnyal is járhat, melyért teljes felelősséggel tartoznak, és az általános jogelveknek megfelelően, teljes körűen jótállni kötelesek.

**7.5.** Tagok kötelezettséget vállalnak, hogy a projekt végrehajtása során a magyarországi hatályos jogszabályi rendelkezések, valamint a vonatkozó EU előírások szerint járnak el.

**7.6.** A társult önkormányzatok átvállalják a fejlesztés közös megvalósításából, kiváló önkormányzat(ok) saját forrás részének finanszírozását azzal, hogy a kiváló önkormányzattal szemben fenntartják a kiválással általa okozott károkért való kártérítési igényüket.

**7.7.** Ezen megállapodás elfogadása és aláírása a tagok részéről egyben kötelezettségvállaló elfogadó nyilatkozat is. A társuló önkormányzatok tudomásul veszik, hogy jelen megállapodásban foglalt kötelezettségeik teljesítéséért, a támogatást folyósító szervezetek felé, a Támogatási Szerződésben előírtak szerinti felelősséggel tartoznak.

**7.8.**Tagok a saját közvetlen tevékenységük során előtérbe helyezik jelen szerződés elveit és az itt megfogalmazott érdekprioritást. Ezen tevékenységeik: a saját hatáskörben történő jogszabályalkotás, helyi rendezési tervek, szolgalmi jogok, belterületbe vonás, telekhatár módosítás, továbbá minden olyan feladat, mely nélkülözhetetlen a projekt végrehajtásához.

**7.9.** A Tagok kötelezettséget vállalnak a projekt megvalósításához szükséges adatok szolgáltatására, továbbá a már meglévő üzemeltetési és közszolgáltatási szerződéseik rendelkezésre bocsátására. E körben a Tagok nem hivatkozhatnak településük érdekeire, mint „üzleti titokra”.

**7.10.** A Tagok vállalják, hogy az alábbi feladatok előkészítésében, illetve a szükséges döntések meghozatalában a Társulással együttműködnek:

* Amennyiben az szükséges, együttműködési megállapodások megkötése az érintett települések között;
* A projekt kidolgozásáért felelős szervezet részére megbízás adása;
* A működtetés szervezeti, gazdasági feltételrendszerének kidolgozása;
* KEOP támogatás pályázati feltételeinek biztosítása;
* A projekt teljes körű lebonyolítása, ideértve a beruházások teljes pénzügyi, a számviteli és adóügyi elszámolását és a tagokkal való belső elszámolást is;
* Lakossági fórumok szervezése, a közösségtájékoztatás (PR) dokumentálása;
* Tervezési, szolgáltatási feladatok pályáztatásának kidolgozása;
* Beszerzési feladatok pályáztatásának kidolgozása;
* Építési feladatok pályáztatásának kidolgozása;
* A projekt végrehajtáshoz szükséges szerződéseket, megállapodások előkészítése.

**VIII. BELSŐ SZERVEZETI RENDSZER**

Tagok jelen Társulási Megállapodás aláírásával egyidejűleg az alábbi szervezeti rendszerben állapodnak meg:

Szervezeti rendszer:

1. Társulási Tanács

2. Társulási Tanács Elnöke, Alelnöke

3. Ellenőrző Bizottság

A Projektgazda tudomásul veszi, hogy valamennyi – a pályázati projekt elnyerése, illetve megvalósítása szempontjából érdeminek minősíthető, illetve a tagok által megjelölt – kérdésben a mindenkor hatályos közösségi és hazai jogszabályokban, a Támogatási Szerződésben és a jelen megállapodásban foglaltak szerint köteles eljárni és a megtett lépésekről utólag a Társulási Tagoknak, és a Pénzügyi Bizottságnak beszámolni köteles. Azon jognyilatkozatokat, amelyeknek következtében a Társulás tagjai számára a Támogatási Szerződéstől eltérő kötelezettségek keletkeznek, csak a Társulási Tanács előzetes egyetértésével teheti meg. Ez esetben a Társulási Tanács tagjai kötelezettséget vállalnak, hogy az általuk képviselt önkormányzatokat a döntésről tájékoztatják.

Társulás

Projektgazda

**Ellenőrző Bizottság**

(belső ellenőrző szerv)

**Társulási Tanács**

(döntéshozó szerv)

**8.1. Társulási Tanács**

A Mötv. 94.§-a alapján a Társulás döntéshozó szerve a Társulási Tanács, amely a társult önkormányzatok képviselő-testületei által delegált tagokból áll.

A Társulási Tanács tagjának megbízatása megszűnik:

a. visszahívással;

b. lemondással;

c. elhalálozással

A Társulási Tanácsba Jászberény Város Önkormányzata 3 fő, Jászjákóhalma Község Önkormányzata 2 fő képviselő delegálására jogosult.

A Társulási Tanács tagjai közül elnököt és alelnököt választ.

A Társulás tagja az általa delegált tagot visszahívhatja.

A társult önkormányzat szavazati arányát, szavazatának mértékét a Tanácsban a beruházáshoz történt hozzájárulás arányában állapítják meg azzal, hogy egyik Tag sem rendelkezhet a szavazatok több mint 50 %-ával. (lásd 4. sz. melléklet)

**8.1.1. A Társulási Tanács feladat- és hatásköre**

1. a Társulás elnökének, alelnökének a megválasztása, visszahívása,
2. a Tagokat terhelő egyéb kötelezettség megállapításának kezdeményezése. Amennyiben a határozat a jelen Társulási Megállapodás módosítását teszi szükségessé, ahhoz a Társulásban résztvevő képviselő-testületek mindegyikének minősített többségével hozott döntése szükséges. A Társulás tagjai ezen döntésüket a kezdeményezés kézhezvételétől számított 60 napon belül kötelesek meghozni.
3. a hatáskörbe utalt pénzeszközök felhasználásáról döntés, szükség szerint szakértői vélemények figyelembe vételével,
4. A Társulási Tanács, valamint az Ellenőrző Bizottság tagjai számára tiszteletdíj megállapítása. A megállapított tiszteletdíj nem veszélyeztetheti a Társulás feladatainak ellátását.
5. Tag kizárásának kezdeményezése. A kizáráshoz a Társulásban résztvevő önkormányzatok képviselő-testületeinek – kivéve az érintett település képviselő-testületét - minősített többségével hozott döntése szükséges,
6. jelen társulási megállapodás módosításának kezdeményezése, mely határozat hatálybalépéséhez a Társulásban résztvevő képviselő-testületek mindegyikének minősített többségével hozott döntése szükségeltetik,
7. Társulás megszűntetésének kezdeményezése, mely határozat a Társulásban résztvevő képviselő-testületek mindegyikének minősített többségével hozott döntésével lép hatályba,
8. Társulás éves munkatervének, költségvetésének elfogadása. A költségvetés első félévi, háromnegyedévi és éves végrehajtásáról szóló beszámoló; éves mérlegének elfogadása,
9. az érintett tárcákkal a támogatási szerződések megkötése,
10. a megállapodásban foglalt célok megvalósításának áttekintése, stratégiai célok meghatározása,
11. a projekt szerinti célkitűzések megvalósulásának, azok időarányos állapotának elemzése és értékelése,
12. a Tagok között felmerülő esetleges vitás kérdések megtárgyalása, esetleg állásfoglalás a kérdésében, illetve a végrehajtás során felmerülő problémák körében,
13. a Támogatási Szerződés elfogadása, annak módosítása,

ma) a jelen megállapodás IV. fejezetében meghatározott, átruházott önkormányzati feladatokkal kapcsolatos illetve az átruházott hatáskörbe tartozó döntések meghozatala, ezen belül különösen:

mb) a Társulás építési beruházás megvalósítására, kivitelezésére vonatkozó szerződés megkötése, pénzügyi kötelezettség vállalása,

mc) a társulás közbeszerzési szabályzatának jóváhagyása. Ebben a tanács köteles meghatározni a közbeszerzési eljárásai előkészítésének, lefolytatásának, belső ellenőrzésének felelősségi rendjét, a nevében eljáró, illetőleg az eljárásba bevont személyek, illetőleg szervezetek felelősségi körét és a közbeszerzési eljárásai dokumentálási rendjét, összhangban a vonatkozó jogszabályokkal. Ennek körében különösen meg kell határozni az eljárás során hozott döntésekért felelős személyt, személyeket, illetőleg testületeket,

md) a közbeszerzési és egyéb beszerzési eljárások lebonyolításához szükséges döntések meghozatala, az ajánlatkérői jogkör gyakorlása, így különösen a pályázók kiválasztására, az eljárást megindító hirdetmények elfogadására, a bíráló bizottság tagjainak kinevezésére, az eljárást lezárására vonatkozó döntések meghozatala.

A Társulási Tanács dönt jelen megállapodásban rögzített, avagy tagi önkormányzatok által a működés során meghatározásra kerülő, a Tanácsra átruházott feladat-és hatáskörökben. Az átruházott feladat-és hatáskörök meghatározását tagok képviselő-testületei külön-külön, de egységes tartalmú határozatban hozzák meg.

**8.1.2. A Társulási Tanács működése**

A Társulási Tanács megalakultnak tekinthető, ha a tagi önkormányzatok képviselő-testületeinek mindegyike jóváhagyta a társulási megállapodást, és a társulási tanács alakuló ülése kimondta megalakulását.

A Társulási Tanács üléseit szükség szerint, de évente legalább négy alkalommal össze kell hívni. Az első ülést minden év február 15. napjáig kell összehívni.

A Tanács ülését össze kell hívni, ha

- a Tanács hatáskörébe tartozó kérdésekben kell dönteni,

- azt bármely Tag a napirend egyidejű megjelölésével indítványozza,

A Tanács üléseinek összehívása és a napirendi javaslat kialakítása az elnök feladata, de a napirend összeállításában a Tanács bármely tagjának indítványtételi joga van.

A Tanács ülését az elnök, akadályoztatása esetén az elnökhelyettes hívja össze írásban, az ülés napját megelőzően legalább 15 nappal korábban. A meghívó tartalmazza az ülés napirendi javaslatát. Sürgős esetben ennél rövidebb idő is lehetséges, de csak a tagok megfelelő (fax, e-mail) értesítése mellett.

A Társulási Tanács akkor határozatképes, ha ülésén a Tanács tagjainak, vagy azok szabályszerűen meghatalmazott helyettes képviselőinek több mint fele jelen van.

Határozatképtelenség esetén az eredeti időpontot követő 3 napon túli, de 30 napon belüli időpontra kell az újabb ülést összehívni.

A Társulás Tagja eseti jelleggel egy alkalomra szólóan írásban meghatalmazást adhat az általa delegált képviselő helyettesítésére.

A Társulási tanács ülésére bármely tag indítványozhatja szakértők vagy egyéb személyek meghívását. Ezen személyek az ülésen részt vehetnek, a napirendi pontokhoz hozzászólhatnak, de szavazati joggal nem rendelkeznek.

A minősített többség szükséges (jelen Társulási Megállapodás keretei között egyhangú döntés) az alábbi kérdésekben:

a) a Társulási Tanács hatáskörébe utalt pénzeszközök felhasználása

b) a Társulási Tanács elnökének megválasztása és visszahívása

c) tag kizárásának kezdeményezése

d) munkaszervezet formájának meghatározása.

Az ülésen a határozati javaslatról nyílt szavazással, az 5.sz. mellékletben leírtak szerint döntenek.

Tekintettel arra, hogy egyik tag sem rendelkezhet 50%-nál nagyobb szavazati aránnyal, így a tagi önkormányzat által választott képviselők tagonként összevontan szavaznak. Így tehát, függetlenül a képviselők számától, mindkét tagnak összevontan 50-50% szavazati aránya áll fenn.

A Társulási Tanács a meghívóban nem szereplő napirendi pont tárgyában határozatot csak abban az esetben hozhat, ha az ülésen a Társulási Tanács minden tagja jelen van és a tanács egyhangú határozatával azt a napirendbe felvette.

A Tanács a minősített többséggel (egyhangúan) hozott határozatait az Mötv. 50. §-ában meghatározott szabályok szerint hozza. E tekintetben az Mötv. 46. § (2) bekezdés c) pontja szerinti, a zárt ülésre vonatkozó szabályok is alkalmazandók.

A Társulási Tanács határozatai a meg nem jelent tagokra is kötelező érvényűek. A Tanács üléséről jegyzőkönyvet és jelenléti ívet kell készíteni. A jegyzőkönyv tartalmazza az ülésen résztvevő képviselők és meghívottak nevét, a tárgyalt napirendi pontokat, a tanácskozás lényegét, a szavazás számszerű eredményét és a hozott határozatokat. A jegyzőkönyvre a képviselő-testületek üléséről szóló jegyzőkönyv szabályait kell alkalmazni azzal az eltéréssel, hogy a jegyzőkönyvet a Társulási Tanács elnöke és a Tanács által felhatalmazott személy írja alá.

A Társulási Tanács ülésén a tag önkormányzatok jegyzői tanácskozási joggal részt vehetnek.

**8.1.3. A Társulási Tanács elnöke**

A Társulási Tanács Elnökét és alelnökét a Társulási Tanács tagjai sorából az alakuló ülésen, egyhangú szavazással választja meg és az önkormányzati választásokhoz igazodva 5 éves időtartamra, határozott időre szól.

A Társulási Tanács elnöke a Társulás ügyeinek vitele keretében

1. képviseli a Társulást és a projektet harmadik személyekkel szemben, bíróságok és más hatóságok előtt,
2. összehívja a Társulási Tanács üléseit, összeállítja az ülések napirendjét,
3. jóváhagyja a Társulás elemi költségvetését,gondoskodik a Társulás éves mérlegének, vagyonkimutatásának, költségvetésének, éves beszámolójának elkészítéséről,
4. a Társulás mérlegét Tagok számára hozzáférhetővé teszi,
5. évente legalább egy alkalommal jelentést készít a Társulási Tanács részére a Társulás működéséről, feladatainak ellátásáról, a társulási cél megvalósulásáról,
6. ellátja mindazon feladatokat, melyet a társulási megállapodás, illetve a Társulási Tanács számára előírt,
7. a Támogatási Szerződést és az egyéb szerződéseket, valamint azok módosításait a Társulás nevében aláírja,
8. bármely kérdésben észrevétellel és kérdéssel élhet a Tagok, illetve képviselőik, a hatóságok, közreműködő szervek, személyek felé, beszámoltathatja a Társulásban közreműködő bármely érdekeltet,
9. a Társulási Tanács döntése alapján az elnök köteles a jelen Társulási Megállapodás V.3. pontjában meghatározott pályázatok benyújtására,
10. képviseli a Társulást a közbeszerzési eljárás folyamatában a KvVM FI (továbbiakban: közreműködő szervezet) és a Közbeszerzések Tanácsa felé. Aláírja a KEOP projekt keretében a közbeszerzési pályázatokon nyertes cégekkel kötendő szerződéseket.

Az elnök Társulással összefüggő feladatai megvalósításához jogosult szakértők igénybevételére a Társulás költségén.

A Társulás elnöke a tőle elvárható gondossággal köteles eljárni.

Az elnöki megbízatás megszűnik:

* az őt delegáló önkormányzat által történő visszahívással,
* a Társulási Tanács által történő visszahívással,
* lemondással,
* elhalálozással,
* a határozott időtartam lejártával.

Lemondás esetén az elnök köteles az új elnök személyének megválasztásáig a megbízatásával járó feladatokat ellátni, köteles a lemondásától számított 15 napon belül a Társulási Tanács ülését összehívni az új elnök megválasztásának céljából. Az elnök lemondásával az alelnöki megbízatás nem szűnik meg.

A Társulási Tanács elnöke megbízatásának megszűnése esetén köteles az ügyeket a Társulási Tanács alelnökének átadni.

A Társulás Tanács alelnökének megbízatási időtartamára az elnökre vonatkozó rendelkezések irányadóak.

A Társulás alelnöke az elnök munkáját segíti, illetve akadályoztatása esetén – a Társulási Tanács által meghatározott helyettesítési rendben – teljes jogkörrel helyettesíti a IX. fejezetben foglaltak szerint.

**8.2. Ellenőrző Bizottság**

8.2.1 A Tagok megállapodnak abban, hogy a Társulási Tanács első ülésén a Társulás működésének és gazdálkodásának ellenőrző-felügyelő szervként 5 főből álló Ellenőrző Bizottságot hoznak létre.

Az Ellenőrző Bizottságba Jászberény Város Önkormányzata 2 fő, Jászjákóhalma Község Önkormányzata 3 fő képviselő delegálására jogosult.

Az Ellenőrző Bizottság tagja nem lehet a Társulási Tanácsba delegált személy.

A delegáló önkormányzatok az Ellenőrző Bizottság tagjainak személyét, vagy a személyükben bekövetkező változást kötelesek a Társulási Tanács részére írásban bejelenteni.

8.2.2 Az Ellenőrző Bizottság tagjai személyesen kötelesek eljárni, képviseletnek nincs helye.

8.2.3 Az Ellenőrző Bizottság kiemelt feladata a beruházás működési, pénzügyi ellenőrzése.

8.2.4 Az Ellenőrző Bizottság évente legalább két alkalommal, de szükség szerint többször is ülésezik.

Az Ellenőrző Bizottság ülését az elnök az ülés napját legalább 15 nappal megelőzően írásban hívja össze.

Az Ellenőrző Bizottság ülését a bizottság bármely két tagja írásban összehívhatja az ok és a cél egyidejű megjelölésével, ha a bizottság összehívására irányuló kérelmüket az elnök 15 napon belül nem teljesíti.

Az ülés összehívására vonatkozó határidőtől rendkívül indokolt, halaszthatatlan esetekben a bizottság saját ügyrendjében szereplő feltételek mellett el lehet térni. Ez esetben az ülés telefonon, illetve egyéb más úton (e-mail, stb.) történő összehívása is megengedhető.

8.2.5 Az Ellenőrző Bizottság akkor határozatképes, ha az ülésen a tagok 2/3-a jelen van. Határozatképtelenség esetén 15 napon belül újabb ülést kell összehívni.

A bizottság a döntéseit egyszerű többséggel hozza meg.

8.2.6 Az Ellenőrző Bizottságot felkérésre tájékoztatni kell a projekt állásáról. A tájékoztatást a Kivitelező képviselője köteles megtenni.

Az Ellenőrző Bizottság jogszabályba, a jelen szerződésbe ütköző, vagy a konzorcium érdekeit sértő intézkedés, mulasztás tapasztalása esetén észrevételt tehet, illetve jelzéssel élhet, valamint köteles a Társulási Tanács haladéktalan összehívását kezdeményezni.

8.2.7 Az Ellenőrző Bizottság feladat és hatásköre:

* az ütemezett kivitelezés és pénzfelhasználás ellenőrzése,
* a tagok elé terjesztendő jelentések, beszámolók (így különösen a Társulás költségvetése, beszámolója, mérlege, vagyonkimutatása, stb.) vizsgálata, a vizsgálat eredményéről beszámoló készítése, szükség esetén, de legalább évente egyszer valamennyi tag önkormányzat képviselő testületének megküldése,
* a társult önkormányzatok bármelyikének indítványára az indítványban meghatározott ellenőrzés lefolytatása, és az indítványozó tájékoztatása,
* a tagok tájékoztatásának vizsgálata,
* a projekt bármely résztvevőjétől felvilágosítás, tájékoztatás kérése.

8.2.8 Az Ellenőrző Bizottság üléseiről jegyzőkönyvet kell vezetni, melyet az ülés elnöke, valamint a jegyzőkönyvvezető ír alá.

8.2.9 Az Ellenőrző Bizottság részletes ügyrendjét maga terjeszti elő, és a Társulási Tanács hagyja jóvá.

8.2.10 Az Ellenőrző Bizottsági tagok megbízatása visszavonásig tart.

**IX. A TÁRSULÁS KÉPVISELETE**

**9.1.** A Társulást harmadik személyekkel szemben, bíróságok és más hatóságok előtt általános képviseleti jogkörrel felruházva – a VIII.1.3. foglaltak szerint – a Társulási Tanács Elnöke ( a továbbiakban: az Elnök) képviseli. Az Elnök akadályoztatása esetén a Társulás képviseletére a Társulási Tanács által meghatározott helyettesítési rend szerint az alelnök jogosult.

**9.2.** A Társulást az Elnök önállóan képviseli. A Társulás jegyzése akként történik, hogy a géppel vagy kézzel előírt, előnyomott vagy nyomtatott társulási név alatt az Elnök teljes nevét önállóan írja alá.

**9.3.** Az eredeti iratról, okiratról készült tömegesen jelentkező másolatok hitelesítése oly módon történik, hogy 5 példány jegyzése e fejezet 2. bekezdésben foglaltak szerint, míg további példányai vonatkozásában; a géppel, vagy kézzel előírt, előnyomott vagy nyomtatott társulási név alatt az Elnök teljes nevét aláírás-bélyegzővel írja alá, majd a másolati példányú iratot, okiratot az aláírás-bélyegző mellett a társulás pecsétjével kell ellátni.

**9.4.** Az e bekezdés szerinti aláírás-bélyegzővel történő hitelesítés részletes eljárási rendjét és az aláírás-bélyegző használatának szabályait az önkormányzati társulás Szervezeti- és Működési Szabályzata tartalmazza.

**X. A TÁRSULÁS ELLENŐRZÉSI RENDJE, AZ ELLENŐRZÉSI JOGOK GYAKORLÁSA**

A társulás tevékenységének ellenőrzése az Ellenőrző Bizottság feladata.

A társulás tagjai a társulás működését – a társulási megállapodásban meghatározottak szerint – célszerűségi és gazdasági szempontból jogosultak ellenőrizni.

A polgármester vagy – felkérésre – az általa kijelölt személy évente legalább egyszer a képviselő-testületének beszámol a társulás tevékenységéről, pénzügyi helyzetéről, a társulási cél megvalósulásáról. A társulási tanács tagjai képviselő-testületeiknek beszámolnak a társulási tanácsban végzett tevékenységükről.

**XI. A TÁRSULÁSBAN FOGLALKOZTATOTT SZEMÉLY ALKALMAZÁSÁNAK FELTÉTELEI**

A Társulás alkalmazottainak jogviszonyára a közalkalmazottak jogállásáról szóló [1992. évi XXXIII. törvény](cdp://1/99200033.TV/), valamint a közalkalmazottak jogállásáról szóló [1992. évi XXXIII. törvény](cdp://1/99200033.TV/) végrehajtásáról a helyi önkormányzatok képviselőtestületei által fenntartott szolgáltató feladatokat ellátó egyes költségvetési intézményeknél című [77/1993. (V. 12.) Korm. rendeletben](cdp://1/99300077.KOR/) foglaltak az irányadók.

A Társulás alkalmazottai felett a munkáltatói jogkört az Elnök gyakorolja.

**XII. TAGSÁGI JOGVISZONY**

**12.1. A Társulás tagsága**

A társulás tagja lehet a Szennyvízkezelési Program szerint kialakított agglomerációhoz tartozó, a beruházási projekt szerint azonos beruházási ütemben, illetve csoportba sorolt települések önkormányzata, amelyek vállalják a beruházás közös megvalósítását és a beruházási forrásokból, valamint a járulékos költségekből az adott településre eső részt. A Társulás közös beruházási programját a tagok egységes egészként kötelesek kezelni, ezért a tagsági jogviszony fenntartása abban az esetben is a beruházás teljes befejezéséig kötelező, ha az egyes társult településeken különböző időpontokban történik.

Tagok ezen társulási megállapodás elfogadásával és aláírásával, kötelezettséget vállalnak arra vonatkozóan, hogy elfogadják a felmondással, illetve kizárással összefüggő felelősségi szabályokat.

**12.2. A szerződés felmondása**

12.2.1. Tekintettel arra, hogy a Társulás határozott cél megvalósítására jött létre, a tagok a beruházás megvalósítása érdekében önként vállalják, hogy a törvényben biztosított felmondási jogukkal csak tényleges és alapos indokok alapján, a Társulási Tanáccsal, a törvényességi felügyeletet ellátó szervvel és a KEOP Közreműködő Szervezettel történt egyeztetést követően élnek.

12.2.2. Felek kötelezettséget vállalnak arra, hogy jelen szerződés aláírását követő három évig, és amennyiben a KEOP projekt beruházási szakasza jelen szerződés aláírását követő három éven belül megkezdődik, a beruházási szakasz lezárásáig a társulási jogviszonyt nem mondják fel.

12.2.3. Amennyiben a beruházás jelen szerződés aláírásától számított három éven belül nem kezdődik meg, úgy a tagok a három éves határidő letelte után, ezen okból is élhetnek felmondási jogukkal.

12.2.4. A Mötv. 89. § (1) bekezdése alapján a felmondásról szóló minősített többséggel hozott döntést a képviselő-testület legalább hat hónappal korábban köteles meghozni és a Társulás tagjaival közölni. Felmondó Tag a felmondásról szóló döntése meghozatalakor köteles figyelembe venni a támogatási szerződésben foglaltakat.

12.2.5. A társulási jogviszony év közbeni felmondásához a Társulásban részt vevő képviselő-testületek mindegyikének minősített többséggel hozott határozata szükséges. Tagok a beruházás megvalósítása érdekében önként vállalják, hogy év közbeni felmondási jogukkal csak kivételesen, tényleges és alapos indok alapján, a Társulási Tanáccsal, a törvényességi ellenőrzést ellátó szervvel és a KEOP Közreműködő Szervezettel történt egyeztetést követően élnek. A felmondást elhatározó döntés meghozatalára, és a tagokkal való közlésére a fenti szabályok az irányadók.

12.2.6. Tagok tudomásul veszik, hogy a Társulásból kiváló tag által befizetendő önrész teljes összege a Társulás velük szembeni jogszerű követelése, melyet a Társulás minden esetben érvényesíteni fog.

12.2.7. Felmondó tag tudomásul veszi, hogy a projekt megvalósítása érdekében általa fizetett un. előkészítési költséget, valamint önrészt nem követelheti vissza a Társulástól.

12.2.8. A felmondó tag köteles a tárgyévi vagyoni hozzájárulásának teljesítésére, valamint felmondásával a Társulásnak okozott kár teljes körű megtérítésére. Ezen kártérítési felelősséget Tagok szorosan értelmezik, ezért valamennyi, a felmondással összefüggő kárra vonatkoztatják.

12.2.9. Tag általi felmondás esetén a Társulás köteles a taggal elszámolni a vagyoni hozzájárulás arányának megfelelően, figyelembe véve a kártérítési kötelezettséget és a Társulást terhelő kötelezettségeket is.

12.2.10. A Társulás megállapodásának felmondása esetén a Társulás tagja által a Társulásba bevitt vagyonnal el kell számolni. A KEOP projekt keretében megvalósult vagyontárgy társulás tagja részére történő kiadását négy évre el lehet halasztani, ha annak természetben történő kiadása veszélyeztetné a Társulás kötelező feladatának ellátását. Ebben az esetben a Társulás kivált tagját – a Társulással kötött szerződés alapján – használati díj illeti meg.

**12.3 Tagi kizárás**

Amennyiben a tag a jelen megállapodásban foglalt lényeges kötelezettségét megszegi, illetve elmulasztja, az elnök köteles a tagot kétszer, írásban, megfelelő határidő tűzésével felhívni a teljesítésre.

Ha a tag ezen felhívás ellenére – a közölt határidőn belül – sem tesz eleget a jelen megállapodásban rögzített kötelezettségeinek, a tagok több mint fele minősített többséggel hozott határozatával a naptári év utolsó napjával kizárható a Társulásból.

Különösen ilyen kötelezettségszegésnek minősül a működési hozzájárulás megfizetésének elmulasztása.

A kizárás jogkövetkezményei azonosak a tagi felmondás jogkövetkezményeivel, azaz ebben az esetben sem mentesül a tag a kártérítési és egyéb kötelezettsége alól.

**12.4. Tagfelvétel**

A csatlakozási szándék kinyilvánításához a társulni kívánó önkormányzatok képviselő-testületének minősített többséggel hozott határozata szükséges, melynek tartalmaznia kell, hogy a testület a jelen társulási megállapodás rendelkezéseit magára nézve teljes egészében kötelezően ismeri el, elfogadja a Társulás céljait, továbbá a feladatok megvalósításához ráeső költségvetési hozzájárulást biztosítja.

A Társuláshoz történő csatlakozáshoz szükséges a Társulásban részt vevő valamennyi tagönkormányzat képviselő-testületének minősített többséggel hozott határozata és a KEOP projekt esetében a KEOP Irányító Hatóság előzetes írásbeli hozzájárulása.

**XIII. A TÁRSULÁSI MEGÁLLAPODÁS HATÁLYA, A TÁRSULÁS MEGSZŰNÉSE**

Jelen megállapodás a minden Tag által történő aláírásának napján, ha ez nem egy időben történik, a legkésőbbi aláírás napján lép hatályba.

A Társulás megszűnik, a társulásra vonatkozó mindenkori hatályos jogszabályi rendelkezésekben foglaltak szerint.

A Társulás megszűnése esetén a tagok a megszűnés időpontjával bezáróan egymással elszámolni kötelesek.

A Társulás megszűnése esetén a kötelezettségek teljesítése után fennmaradó vagyon a Társulás tagjait vagyoni hozzájárulásuk arányában illeti meg.

A Társulás megszűnése esetén a Társulás kötelezettségeiért a tagok a vagyoni hozzájárulásuk arányában tartoznak felelősséggel.

**XIV. NYILVÁNOSSÁG BIZTOSÍTÁSA**

**14.1** Tagok kötelezettséget vállalnak közvetlenül, továbbá saját szervezeteik útján, illetve a civil szervezetek bevonásával a teljes körű lakossági tájékoztatásra. Ezen tájékoztatás keretében a kötelmi jogi jellegen túlmenően, fel kell hívniuk a lakosság figyelmét a környezetvédelmi feladatokra, a jogszabályi előírásokra, valamint információt kell szolgáltatniuk a szerződés céljául szolgáló beruházás előnyeiről.

**14.2** Tagok a teljes pályázati és beruházási időszakra vonatkozóan rendszeres és folyamatos tájékoztatást nyújtanak településeik polgárai számára olyan formában, amely alkalmas arra, hogy a tájékoztatás eljusson valamennyi érintetthez (pl. települési lakossági fórumok szervezése, írott és elektronikus sajtó igénybevétele, helyi kiadvány megjelentetése).

**14.3** Fentiek mellett a tagok által jelen Társulási megállapodás keretében kiépítésre kerülő szervezeti rendszernek is kötelezettsége a lakossági tájékoztatást szolgáló munkálatok elősegítése, szervezése. A Társulás nemcsak az írott és elektronikus média tájékoztatására kötelezett, hanem arra is, hogy a projekttel kapcsolatos valamennyi információ a tagokhoz, illetve azok hivatali szervezetén keresztül a lakossághoz eljusson.

**14.4** A Társulásnak folyamatosan törekednie kell az országos és a regionális hatósági, valamint a civil szervezetek tájékoztatása során a beruházás elfogadtatására, ezáltal működése biztonságának megőrzésére is.

**XV. ZÁRÓ RENDELKEZÉSEK**

**15.1** A társulásban résztvevő képviselő-testületek mindegyikének minősített többséggel hozott döntése szükséges:

a) a megállapodás jóváhagyásához;

b) a megállapodás módosításához;

c) a megállapodás megszüntetéséhez;

d) a társuláshoz történő csatlakozáshoz való hozzájáruláshoz;

e) a társulási megállapodás év közbeni felmondásához.

**15.2** Jelen társulási megállapodás alapján az egyes tagok jogosultak – külön megállapodás alapján – más, gazdaságilag nehéz helyzetben lévő tag helyett és nevében pénzügyi teljesítést eszközölni, utólagos elszámolás mellett. Ez a pénzügyi átvállalás nem érinti a tagok jelen megállapodásban rögzített jogait és kötelezettségeit. A Társulási Tanács ülésén kétharmados szavazattöbbséggel dönt az egyes tagokat terhelő működési hozzájárulás mértékéről. A tanács határozathozataláig, jelen szerződés aláírásával tagok kötelezettséget vállalnak ennek fedezetére.

**15.3** Tagok kijelentik, tudomással bírnak arról, hogy a KEOP projekthez igényelhető támogatás csak a támogatási kérelem benyújtása előtt meg nem kezdett beruházáshoz igényelhető. Egyúttal nyilatkoznak, hogy az V. fejezetben részletezett beruházási munkálatok a támogatási kérelem benyújtásának időpontjáig még nem kezdődtek meg.

**15.4** Tagok tudomásul veszik, hogy az önkormányzatok képviseletére jogosult személyek változása esetén, 60 napon belül meg kell jelölniük az új képviselőket.

**15.5** Tagok rögzítik, amennyiben jelen szerződés valamely rendelkezése jogszabály vagy egyéb, a feleken kívülálló ok miatt objektíve nem alkalmazható, a többi – fentiekkel nem érintett – része teljes hatályban fennmarad.

Jelen társulási megállapodás kizárólag a mellékleteivel együtt érvényes.

**15.6** A tagok vitás kérdéseiket elsősorban tárgyalásos úton, egymás közötti egyeztetéssel kísérlik meg rendezni, ennek sikertelensége esetén Szolnoki Közigazgatási és Munkaügyi Bíróság kizárólagos illetékességét kötik ki.

**15.7** Ezen társulási megállapodásban nem szabályozott kérdésekben a KEOP projekt megvalósításával összefüggő hazai jogszabályokat, a pályázati felhívást és útmutatót, továbbá Mötv., az államháztartásról szóló 2011. évi CXCV. törvény ([Áht.](cdp://1/99200038.TV/)), a számvitelről szóló [2000. évi C. törvény](cdp://1/A0000100.TV/) (Számv.tv.) a vízgazdálkodásról szóló [1995. évi LVII. törvény (](cdp://1/99500057.TV/)Vgtv.) és az ezen törvények végrehajtásával kapcsolatos egyéb jogszabályok, illetve a [Ptk.](cdp://1/95900004.TV/) rendelkezéseit kell alkalmazni.

A társulás tagjai ezen megállapodást öt (5) eredeti példányban jóváhagyólag aláírták.

Mellékletek:

*1. sz. Melléklet:* A jelen Társulási Megállapodás elfogadását tartalmazó képviselőtestületi határozatok

*2. sz, Melléklet:* A Társulás tisztségviselőinek elfogadó nyilatkozata

*3. sz. Melléklet*: Projekt leírás

*4. sz. Melléklet*: A tagokat terhelő tagsági díj mértékének megállapítására vonatkozó számítási mód

*5. sz. Melléklet*: Az egyes tagokat megillető szavazati arányok

Kelt: Jászberény, 2020. március ….”

……………………………….. ….……………………………

Budai Lóránt Terjéki Tünde

polgármester polgármester

Jászberény Városi Önkormányzat Jászjákóhalma Községi Önkormányzat